Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: kialakítására és működtetésére.” A 27/1995. (V. 15.) AB határozatban pedig kifejti az Alkotmánybíróság, hogy az
Paragraph Index: 587

kialakítására és működtetésére.” A 27/1995. (V. 15.) AB határozatban pedig kifejti az Alkotmánybíróság, hogy az egészséges környezethez való jog érvényesítése állami kötelezettség. Ezen állami kötelezettségnek tett többek között eleget az állam akkor, amikor a közegészségügyi és járványügyi feladatok ellátására létrehozta az Állami Népegészségügyi és Tisztiorvosi Szolgálatot. Az ÁNTSZ feladatai a közegészségügyet, járványügyet és egészségvédelmet ölelik fel. A vizsgálat során az országgyűlési biztos megállapította, hogy az ÁNTSZ azon intézkedése, mellyel megtiltotta egy településen a hagyományos koporsós temetkezést a talajvíz előírt szintig való süllyedésig, jogszerű volt, hiszen az 1991. évi XI. tv. 11. § (2) bekezdése alapján határozattal kell elrendelni az olyan szükséges intézkedések végrehajtását, amelyek az adott esetben a közegészségügyi vagy járványveszély elhárításához szükségesek. Az eljárás során az országgyűlési biztos vizsgálta azt is, hogy az ÁNTSZ intézkedése nem sértette-e az önrendelkezési jogot. A végrendelet készítésének joga az egyén önrendelkezési jogának része, amennyiben nem a tulajdonjog tárgyait érinti a rendelkezés. Az önrendelkezési jog tartalma, mely arra irányul, hogy az ember életében meghatározhatja azt, hogy hol és miként helyezzék végső nyugalomra, kiürülne, ha az illető elhunytával végakaratát nem vennék figyelembe. Hiszen ezen jog pontosan azt a célt szolgálja, hogy az ember halála esetére szóló rendelkezést tesz, amelyet értelemszerűen csak elhunytával lehet teljesíteni. Az alapjog korlátozásának alkotmányosságához önmagában nem elegendő, hogy az másik alapjog vagy egyéb alkotmányos érdek védelme vagy alkotmányos cél elérése érdekében történik, hanem az is szükséges, hogy a korlátozás megfeleljen az arányosság követelményeinek. Az ÁNTSZ-re vonatkozó jogszabályok, valamint konkrét határozat vizsgálata során az országgyűlési biztos megállapította, hogy koporsós temetkezés megtiltásával a vizsgált esetben az ÁNTSZ a közegészségügyi és járványügyi viszonyok szabályozásával kapcsolatos feladatának tett eleget és ezzel közvetve az adott területen élők egészséges környezethez való jogát védte. A vizsgálat során az országgyűlési biztos megállapította, hogy az ÁNTSZ azon intézkedése, mellyel egy adott helyen a magas talajvízszintre hivatkozással ideiglenes hatállyal a koporsós temetkezést megtiltotta, az önrendelkezési joggal összefüggésben nem okozott alkotmányos jogokkal kapcsolatos visszásságot, mert az egészséges környezethez való jog csak ilyen módon érvényesülhetett. A panasz második felével kapcsolatban az országgyűlési biztos megállapította, hogy az esetleges exhumálás és az ÁNTSZ határozata között közvetett okozati összefüggés van. 2000/88/II. szám Egyrészt nincs alkotmányos sérelem az exhumálással kapcsolatban, ez az intézkedés éppen a megsértett önrendelkezési jog helyreállítását célozza, másrészt az exhumálás engedélyezéséről szóló hatósági határozat az érintett (hozzátartozó) kifejezetten erre irányuló kérelmét jóváhagyó határozatnak minősül, ezért az Obtv. 16. §-a szempontjából az exhumálással okozott bármilyen sérelem nem a hatósági intézkedésre, hanem az érintett, kifejezett, erre irányuló kérelmére vezethető vissza. Mindezekre tekintettel a beadvány ezen részét az országgyűlési biztos mint nyilvánvalóan alaptalant elutasította. OBH 2624/1999. Az Alkotmány 2. § (1) bekezdésében rögzített jogállamiságból fakadó jogbiztonság alkotmányos elvével, valamint az Alkotmány

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes